സ്വകാര്യകോണ്ട്രാക്ട് കാര്യേജ് വാഹനങ്ങളില് സീറ്റുകള് ഇളക്കിമാറ്റുന്നതും അനധികൃതമായി ലൈറ്റുകള് ഘടിപ്പിക്കുന്നതും നിയമവിരുദ്ധം തട്ടിക്കൂട്ട് വാഹനങ്ങളിലെ വാന്ലൈഫ് നിയമവിരുദ്ധം ഇബുള്ജെറ്റിന്റെ വാനില് ക്രമക്കേട് മാത്രം പിഴ അടയ്ക്കാതെ വ്ളോഗര്മാര്ക്ക് കാരവാന് കിട്ടില്ല തിരുവനന്തപുരം: യൂട്യൂബ് വ്ളോഗര്മാരായ ഇ ബുള് ജെറ്റ് സഹോദരന്മാരുടെ വാഹനം കണ്ണൂര് ആര്ടിഒ പിടിച്ചെടുത്തതും, അവരുടെ പൊട്ടിക്കരഞ്ഞുകൊണ്ടുള്ള ലൈവും, ആരാധകരുടെ പ്രതിഷേധവുമെല്ലാം സോഷ്യല് മീഡിയയില് സൂപ്പര്ഹിറ്റ്. പക്ഷേ കാര്യം അറിയാവുന്നവരെല്ലാം മോട്ടോര് വാഹന വകുപ്പിനൊപ്പമാണ്. നിയമങ്ങള് അനുസരിക്കാതെ വാഹനത്തിന് രൂപമാറ്റം വരുത്തിയതും നികുതി അടയ്ക്കുന്നതിലെ വീഴ്ചയുമാണ് വാഹനം കസ്റ്റഡിയിലെടുക്കാന് കാരണമായത്. വാഹനത്തില് വരുത്തിയിട്ടുള്ള രൂപമാറ്റത്തിന്റെ ചാര്ജായി 6400 രൂപയും നിയമവിരുദ്ധമായി വരുത്തിയിട്ടുള്ള രൂപമാറ്റത്തിന് ചുമത്തിയിട്ടുള്ള പിഴയായി ഏകദേശം 42,000 രൂപയോളം പിഴയും യുട്യൂബ് വ്ലോഗര്മാര് അടയ്ക്കണമെന്നാണ് ആര് ടി ഒ വ്യക്തമാക്കുന്നത്. ഇതു അടച്ചാല് തീരുമാനിയിരുന്ന പ്രശ്നമാണ് അവര് ആളിക്കത്തിച്ചത്. ഇ ബുള് ജെറ്റ് സഹോദരന്മാര്ക്കെതിരെ വാഹന വകുപ്പ് എടുത്തത് നിയമപരായ നടപടികള് മാത്രമാണ്. സ്വകാര്യകോണ്ട്രാക്ട് കാര്യേജ് വാഹനങ്ങളില് കിടപ്പറയൊരുക്കി കാരവാനുകള് നിര്മ്മിക്കുന്നത് നിയമവിരുദ്ധം. ഈ സാഹചര്യത്തില് പിഴ അടച്ചില്ലെങ്കില് ആ വണ്ടി അധികൃതര് വിട്ടു നല്കില്ല. കാരവാന് നിര്മ്മക്കാനുള്ള എല്ലാ മാനദണ്ഡവും ഇവര് ലംഘിച്ചുവെന്നാണ് വിലയിരുത്തല്. സുരക്ഷ കണക്കിലെടുത്താണ് കാരവാനുകളുടെ നിര്മ്മാണത്തിന് നിയന്ത്രണമേര്പ്പെടുത്തിയത്. ഇതെല്ലാം ഇ ബുള്ളുകാര്ക്കും അറിയാം. എന്നിട്ടും അവര് പ്രശ്നമുണ്ടാക്കിയത് സോഷ്യല് മീഡിയയില് നിന്നും കൂടുതല് കാശുണ്ടാക്കാനാണെന്ന് പൊലീസും തിരിച്ചറിയുന്നു. അവരുടെ ടാക്സ് അടവ് കൃത്യമായിരുന്നില്ല. നിയമവിരുദ്ധ ആള്ട്ടറേഷനാണ് വാഹനത്തില് നടത്തിയിരിക്കുന്നത്. ഇത് പോലൊരു വാഹനം റോഡില് ഇറങ്ങിയാല് മറ്റുള്ളവര്ക്കും അപകടമാണ്. അവരുടെ വാഹനം പിടിച്ചെടുത്തിട്ടില്ല. അവര് ഇവിടെ കൊണ്ടിട്ടതാണ്. മനപ്പൂര്വ്വം സംഘര്ഷമുണ്ടാക്കാനാണ് അവര് ശ്രമിച്ചത്. ഓഫീസില് കയറി ഉദ്യോഗസ്ഥരുടെ ജോലി തടസപ്പെടുത്തിയ സാഹചര്യവുമുണ്ടായി. എഴുതിയ ചെക്ക് റിപ്പോര്ട്ട് അന്തിമമല്ല. അവര്ക്ക് വേണമെങ്കില് കോടതിയില് പോകാം.ഇതാണ് വിഷയത്തില് മോട്ടോര് വാഹന വകുപ്പിന് പറയാനുള്ളത്. അംഗീകൃത സ്ഥാപനങ്ങള്ക്കു മാത്രമാണ് കാരവാന് നിര്മ്മിക്കാന് മോട്ടോര്വാഹന നിയമപ്രകാരം അനുമതിയുള്ളത്. നിര്മ്മാണഘടകങ്ങളുടെ നിലവാരം, അനുവദനീയമായ ഘടകങ്ങള്, അളവുകള് എന്നിവയും നിയമത്തിലുണ്ട്. ഓട്ടോമൊബൈല് ഇന്ഡസ്ട്രി സ്റ്റാന്ഡേഡ് എ.ഐ.എസ്. 124 പ്രകാരമേ കാരവാനുകള് നിര്മ്മിക്കാന് കഴിയൂ. 2018 ഏപ്രില് ഒന്നിനുശേഷം നിര്മ്മിക്കുന്ന കാരവാനുകള് ഈ മാനദണ്ഡങ്ങള് പാലിക്കണം. എന്നാല് ഇതെല്ലാം കാറ്റില് പറത്തി. കണ്ണൂരില് മോട്ടോര്വാഹനവകുപ്പ് പിടികൂടിയ യുട്യൂബ് ബ്ലോഗര്മാരുടെ ഇബുള്ജെറ്റ് വാന് ഈ നിയമം എല്ലാ അര്ത്ഥത്തിലും അട്ടിമറിച്ചു. അഗ്നിശമന ഉപകരണങ്ങള് ഉള്പ്പെടെയുള്ള സുരക്ഷാ സംവിധാനങ്ങള് നിര്ബന്ധമാണ്. അടുക്കള, ജനറേറ്റര് എന്നിവയില് നിന്നു തീപടരുന്നത് ഒഴിവാക്കാനുള്ള ക്രമീകരണങ്ങളും വേണം. കാരവാനുകളാക്കി മാറ്റുമ്ബോള് വാഹനത്തിന്റെ ഭാരഘടനയില് മാറ്റമുണ്ടാകും. ഇതിനനുസരിച്ച് സസ്പെന്ഷനില് ഉള്പ്പെടെ മാറ്റംവരുത്തിയില്ലെങ്കില് അപകടസാധ്യതയുണ്ട്. മൂന്ന് അളവുകളിലെ കാരവാനുകള്ക്കാണ് അനുമതിയുള്ളത്. അംഗീകാരമുള്ള ഫാക്ടറികള് നിര്മ്മിക്കുന്ന കാരവാനുകള് കേന്ദ്രസര്ക്കാര് അംഗീകൃത ലാബുകളില് പരിശോധന നടത്തിയശേഷമാണ് വാണിജ്യാടിസ്ഥാനത്തിലുള്ള നിര്മ്മാണത്തിന് അനുമതി നല്കുന്നത്. അംഗീകാരം ലഭിച്ച മോഡലില് മാറ്റംവരുത്താനുള്ള അവകാശം നിര്മ്മാണ കമ്ബനികള്ക്കുമില്ല. മറ്റു വാഹനങ്ങളില്നിന്നു വ്യത്യസ്തമായി കാരവാനുകളുടെ തറവിസ്തീര്ണം അടിസ്ഥാനമാക്കിയാണ് നികുതി ഈടാക്കുന്നത്. സ്വകാര്യകോണ്ട്രാക്ട് കാര്യേജ് വാഹനങ്ങളില് സീറ്റുകള് ഇളക്കിമാറ്റുന്നതും അനധികൃതമായി ലൈറ്റുകള് ഘടിപ്പിക്കുന്നതും നിയമവിരുദ്ധമാണ്. സ്വകാര്യവാഹനങ്ങളുടെ നിറം മാറ്റാന് അനുവദിക്കാറുണ്ട്. എന്നാല്, യുട്യൂബ് ചാനലിന്റെ പേര് പതിക്കുന്നത് പരസ്യമായി കണക്കാക്കും. ഇതിന് പരസ്യനികുതി ചുമത്താം. ഇ ബുള് ജെറ്റ് സഹോദരന്മാരായ വ്ളോഗര്മാര് എബിനും ലിബിനുമെതിരെ ഗുരുതര ആരോപണങ്ങളാണ് കണ്ണൂര് ആര്ടിഒ ഉയന്നയിക്കുന്നത്. ഓഫീസ് പരിസരത്ത് മനഃപൂര്വ്വം സംഘര്ഷമുണ്ടാക്കാനാണ് ഇരുവരും ശ്രമിച്ചതെന്നും നിയമവിരുദ്ധമായാണ് ഇവര് വാഹനത്തില് അറ്റകുറ്റപണികള് നടത്തിയതെന്നും ആര്ടിഒ മാധ്യമങ്ങളോട് പറഞ്ഞു. കോവിഡ് പ്രോട്ടോക്കോള് ലംഘിച്ചതിനൊപ്പം ആര്ടി ഓഫീസ് പ്രവര്ത്തനവും തടസപ്പെടുത്തിതോടെയാണ് പൊലീസില് വിവരം അറിയിച്ചതെന്നും ഉദ്യോഗസ്ഥന് പറഞ്ഞു. വാഹനത്തില് വരുത്തിയിട്ടുള്ള രൂപമാറ്റത്തിന്റെ ചാര്ജായി 6400 രൂപയും നിയമവിരുദ്ധമായി വരുത്തിയിട്ടുള്ള രൂപമാറ്റത്തിന് ചുമത്തിയിട്ടുള്ള പിഴയായി ഏകദേശം 42,000 രൂപയോളം പിഴയും ഈടാക്കുമെന്നാണ് കണ്ണൂര് ആര്.ടി.ഒഫീസില് നിന്ന് അറിയിച്ചിരിക്കുന്നത്. ഇന്ന് ഈ പണം അടക്കാനും നിര്ദ്ദേശിച്ചിരുന്നു. എന്നാല്, ഇന്ന് ആര്.ടി.ഓഫീസിലെത്തിയ ഇബുള്ജെറ്റ് നടത്തിപ്പുകാരായ എബിലും ലിബിനും വൈകാരികമായാണ് പ്രതികരിച്ചത്. ഇവര് ആര്ടിഒ ഓഫീസില് എത്തിയത് അറിഞ്ഞ് നിരവധി ഫോളോവേഴ്സും പിന്നാലെ എത്തി. യുവാക്കള് വൈകാരികമായി പ്രതികരിച്ചതാണ് പ്രശ്നങ്ങള്ക്ക് വഴിവെച്ചത്. ഇതോടെയാണ് കാരവാന് പുറമേ ഇരുവരെയും പൊലീസ് കസ്റ്റഡിയില് എടുക്കുകയായിരുന്നു. കഴിഞ്ഞ ദിവസം അറ്റകുറ്റപ്പണികളും മോടിപിടിപ്പിക്കലും പൂര്ത്തിയാക്കി എറണാകുളത്ത് നിന്നെത്തിയ വാഹനം എം വിഡി. ഉദ്യോഗസ്ഥര് പിടിച്ചെടുക്കുകയായിരുന്നു എന്നാണ് ഇബുള്ജെറ്റ് ഉടമകള് യുട്യൂബ് വീഡിയോയില് പറഞ്ഞിട്ടുള്ളത്. കാരവാന് നിര്മ്മാണത്തിന് അവകാശമുള്ള ഓജസില് നിന്നാണ് അള്ട്രോഷന് ജോലികള് ചെയ്തത് എന്നാണ് ഇരുവരും പറയുന്നത്. പിന്നീട് നികുതി സംബന്ധിച്ച വിശദീകരണം നല്കി വാഹനം വിട്ടുനല്കിയെങ്കിലും അടുത്ത ദിവസം വാഹനം വീണ്ടും പിടിച്ചെടുക്കുകയായിരുന്നു യുവാക്കള് വിശദീകരിക്കുന്നു. നിരത്തുകളിലെ മറ്റ് വാഹനങ്ങള്ക്ക് പോലും ഭീഷണിയാകുന്ന തരത്തിലുള്ള ലൈറ്റുകളും ഹോണുകളുമാണ് ഈ വാഹനത്തില് നല്കിയിട്ടുള്ളതെന്നാണ് എം വിഡി പറയുന്നത്. ആര്സി ബുക്കില് വെള്ള നിറം എന്നു രേഖപ്പെടുത്തിയ വാഹനം കുറപ്പാക്കി മാറ്റി. ഓജസില് നിന്നും നിയമവിധേയമായാണ് മാറ്റങ്ങള് വരുത്തിയത് എങ്കിലും മറ്റെവിടെ നിന്നോ ആണ് കറുപ്പാക്കി മാറ്റിയത്. മാത്രമല്ല, പരസ്യം പതിപ്പിച്ചത് നിയമാനുശ്രുതമല്ല. നിശ്ചിത തുക അടച്ചു പരസ്യം ചെയ്യാമെങ്കിലും അങ്ങനെ ചെയ്തില്ല. ഇത് വീഴ്ച്ചതാണ്. ഇത് കൂടാതെ ബ്ലാക് സണ് ഫിലിം ഒട്ടിച്ചുവെന്നും എംവിഡി വ്യക്തമാക്കുന്നു. Stories you may Like